stanford-oval/wikipedia huggingface dataset:
Tetrivaara

Tetrivaara on kyläkunta ja mäki Heinäveden kunnan itäosassa Pohjois-Karjalassa, noin 30 kilometriä itään kuntakeskuksesta. Vihtarin rautatieasema sijaitsee noin kahdeksan kilometriä kylästä luoteeseen. Alueella on ympärivuotista asutusta ja muutama maatila.
Peter Pellegrini

| Peter Pellegrini |
| --- | --- |
 Pellegrini vuonna 2024.
Slovakian 6. presidentti
 15.6.2024–  
Pääministeri:  Robert Fico
Edeltäjä:  Zuzana Čaputová
Slovakian opetusministeri
 3.7.2014 – 25.11.2014  
Presidentti:  Andrej Kiska Zuzana Čaputová
Edeltäjä:  Robert Fico
Seuraaja:  Igor Matovič
Henkilötiedot
Syntynyt: 6. lokakuuta 1975 (ikä 49) Banská Bystrica, Tšekkoslovakia
Kansalaisuus:  slovakialainen
Tiedot
Puolue:  HLAS–SD
Muut puolueet:  Smer-SD (entinen)
Peter Pellegrini (s. 6. lokakuuta 1975 Banská Bystrica, Tšekkoslovakia) on slovakialainen poliitikko, joka valittiin maansa presidentksi vuoden 2024 presidentinvaaleissa. Tätä ennen hän oli maansa pääministeri maaliskuusta 2018 vuoden 2020 maaliskuuhun asti. Hänen edeltäjänsä, Robert Fico, valitsi Pellegrinin seuraajakseen kun joutui eroamaan laajojen mielenosoitusten jälkeen.
Pellegrini on perustamansa Hlas–SD puolueen puheenjohtaja.
Ura

Pellegrini liittyi sosiaalidemokraattiseen Smer-puolueeseen 25-vuotiaana. Hän asettui ensimmäistä kertaa ehdolle parlamenttivaaleissa vuonna 2002, mutta ei tullut valituksi. Hän kuitenkin sai työpaikan parlamentaarikon avustajana.
Smerin vuonna 2006 saaman vaalivoiton vanavedessä myös Pellegrini pääsi ensimmäistä kertaa kansallisen neuvoston jäseneksi. Hän uusi paikkansa vuoden 2010 vaaleissa.
Ura > Opetusministerinä ja puhemiehenä

Iveta Radičován hallituksen kaatumisen aiheuttamien ennenaikaisten vaalien jälkeen Pellegrini uusi jälleen mandaattinsa. Uusi valtiovarainministeri Peter Kažimír houkutteli hänet valtiosihteerikseen, minkä myötä Pellegrinin ura lähti nopeaan nousuun. Kun pääministeri Fico erotti hallituksensa opetusministerin vuonna 2014, Pellergini sai paikan monen kokeneemman poliitikon ohitse. Hän siirtyi kuitenkin vain muutaman kuukauden jälkeen kansallisen neuvoston puhemieheksi Pavol Paškan erottua hämäristä laitehankinnoista nousseen skandaalin myötä.
Ura > Nousu pääministeriksi

Smer nousi jälleen pääministeripuolueeksi vuonna 2016 ja Pellegrini nimettiin varapääministeriksi. Slovakialaisten poliitikkojen korruptiota tutkineen toimittaja Ján Kuciakin murhan aiheuttamat laajat mielenosoitukset pakottivat Ficon eroamaan ja nimeämaan Pellegrinin seuraajakseen vuonna 2018. Silloinen presidentti Andrej Kiska hylkäsi Pellegrinin ensimmäisenä esittämän ministerilistan, koska arveli, ettei kansa uskoisi hallituksen tutkivan Kuciakin murhaa riittävällä vakavuudella.
Ura > Ero Smeristä ja uusi puolue

Vuoden 2020 parlamenttivaaleissa Pellergrini johti Smerin odotettua parempaan tulokseen. Tästä huolimatta puolue jäi oppositioon Igor Matovičin muodostettua keskustaoikeistolaisen hallituksen. Keväällä 2020 Pellergrini erosi Smeristä ja perusti uuden HLAS – sociálna demokracia puolueen, jonka puheenjohtajaksi hänet myöhemmin valittiin.
Yksityiselämä

Pellegrinillä on rahoitusalan tutkinto. Hän puhuu englantia, saksaa ja venäjää.
Aiheesta muualla

Kuvia tai muita tiedostoja aiheesta Peter Pellegrini Wikimedia Commonsissa
Slovakian presidentit
Jozef Tiso (1939–1945)
Vladimír Mečiar (vt.) | Michal Kováč  (1993–1998) | Vladimír Mečiar/Ivan Gašparovič (vt) | Mikuláš Dzurinda/Jozef Migaš (vt.) | Rudolf Schuster (1999–2004) | Ivan Gašparovič (2004–2014) | Andrej Kiska (2014–2019) | Zuzana Čaputová (2019–2024) | Peter Pellegrini (2024–)
Petri Rouvinen

Petri Rouvinen (s. 31. tammikuuta 1968 Lappeenranta) on suomalainen taloustieteilijä. Hän työskentelee ETLAn tytäryhtiön Etlatieto Oy:n toimitusjohtajana. Aiemmin Rouvinen on työskennellyt muun muassa tutkijana ja tutkimusjohtajana ETLAssa ja Etlatiedossa. Rouvinen on tutkimuksissaan ja selvityksissään erikoistunut innovaatiotoimintaan ja teknologiaan, kilpailukykyyn sekä globalisaatioon ja yrittäjyyteen liittyviin aiheisiin. Rouvinen on koulutukseltaan taloustieteen tohtori. Hän väitteli tohtoriksi Vanderbiltin yliopistosta vuonna 2000 otsikolla ”Essays in Technology, R&D and Innovative Activity”.
Aiheesta muualla

Rouvisen julkaisut IDEASissa
Tetrázio

| --- | --- |
Sijainti:  Elis, Länsi-Kreikka ja Messenia/Arkadia, Peloponnesos, Kreikka
Korkeus merenpinnasta:  1 389 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tetrázio (kreik. Τετράζιο, myös Tetrázi, Τετράζι), antiikin Ira/Eira (m.kreik. Ἰρά, Εἶρα), Nomia (m.kreik. Νόμια) ja Elaion (Ἐλάϊον), on vuori Peloponnesoksen niemimaalla Kreikassa. Sen korkeus on 1 389 metriä. Vuori sijaitsee Peloponnesoksen lounaisosassa Messenian, Eliin ja Arkadian alueyksiköiden rajalla.
Tetrázion korkeimman huipun nimi on Profítis Ilías (Προφήτης Ηλίας). Toiseksi korkeimman huipun korkeus on 1 195 metriä. Vuori rajaa Messenian tasankoa eli Pámisos-joen laaksoa pohjoisesta, ja muodostaa vedenjakajan Pámisos-, Néda- ja Alfeiós-jokien vesille. Nédan laakso erottaa Tetrázion pohjoisen puolen Mínthi-vuoresta.
Antiikin aikana vuorella tai sen osilla vaikuttaa olleen eri nimiä. Korkein huippu saattoi olla sama, josta antiikin lähteet käyttävät nimeä Ira tai Eira. Vuoren itäinen uloke tunnettiin ilmeisesti nimellä Nomia (tai luettiin osaksi tuon nimistä vuorta) ja länsiosa nimellä Elaion.
Polttovälin muuttaja

Olympus EC-20 - 2x polttovälin muuttaja kiinnitettynä objektiivin ja kameran rungon väliin.
1 - Kameran linssi
2 - Polttovälin muuttaja 
3 - Kameran runko
Polttovälin muuttaja
Polttovälin muuttajalla eli telekonvertterilla tai telejatkeella tarkoitetaan valokuvaustarviketta, joka pidentää objektiivin vaikutuksellista polttoväliä muuttajasta riippuvalla kertoimella.
Tavallisimmat polttovälin muuttajat ovat kertoimiltaan 1,4 ja 2, ensin mainitun pidentäessä vaikutuksellista polttoväliä 1,4-kertaiseksi ja jälkimmäisen kaksinkertaiseksi siten, että esimerkiksi käytettäessä polttoväliltään 200 mm:n objektiivia, vaikutuksellinen polttoväli on 1,4-kertaisella muuttajalla 280 mm ja kaksinkertaisella muuttajalla 400 mm.
Muuttajan käyttämisen seurauksena käytetyn objektiivin valovoima laskee 1,4-kertaista muuttajaa käytettäessä yhdellä aukkoarvolla (filmille tai kennolle pääsevä valo on puolet alkuperäisestä) ja kaksinkertaista muuttajaa käytettäessä kahdella aukkoarvolla (filmille tai kennolle pääsevä valo on neljäsosa alkuperäisestä).
Käytettävästä objektiivista ja muuttajasta riippuen, muuttajien katsotaan usein heikentävän kuvanlaatua.
Objektiivit
kalansilmäobjektiivi | laajakulmaobjektiivi | makro-objektiivi | normaaliobjektiivi | kauko-objektiivi

kiinteäpolttovälinen objektiivi | 
zoom-objektiivi 

automaattitarkenteinen objektiivi | käsitarkenteinen objektiivi

polttoväli | valotusaukko 

polttovälin muuttaja | loittorengas
 objektiivin kiinnitys
Tetsari

Tetsari voi tarkoittaa seuraavia asioita:
tetsari, taisteluvyön nimitys armeija- tai sotilasslangissa
tetsari, Yamaha TZR 125 -moottoripyörän lempinimitys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tetsari”, voi hakea sivunnimihaulla, laajalla sivunnimihaulla tai tekstihaulla.
Trooppinen myrsky Erika

Erika Leewardsaarten päällä 27. elokuuta 2015
Trooppinen myrsky Erika oli 24.–28. elokuuta 2015 erityisesti Dominicaan, Bahamalle ja Floridaan vaikuttanut trooppinen myrsky. Dominicassa myrsky aiheutti noin 15–20 cm sademäärän alle kahdessatoista tunnissa, mikä aiheutti tulvia ja maanvyörymiä. Myrsky aiheutti arviolta 483 miljoonan dollarin tuhot.
Aiheesta muualla

Kuvia tai muita tiedostoja aiheesta Trooppinen myrsky Erika Wikimedia Commonsissa
Polvartinden

Polvartinden
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 275 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Polvartinden on Skandeihin kuuluva vuorenhuippu Omasvuonon kunnassa Pohjois-Norjassa. Se sijaitsee Signaldalenin varrella. Huipun korkeus merenpinnan tasosta on 1 275 metriä.
The Circle of Life

| The Circle of Life Freedom Call |
| --- | --- | --- |

Studioalbumin tiedot
 Äänitetty : elo–lokakuu 2004
 Julkaistu: 2005
 Tuottaja(t): Chris Bay, Dan Zimmerman
 Tyylilaji: power metal
 Kesto: 50.57
 Levy-yhtiö: Steamhammer
Freedom Callin muut julkaisut
| Live Invasion 2004 | The Circle of Life 2005 | Dimensions 2007 |
The Circle of Life on power metal -yhtye Freedom Callin vuonna 2005 julkaistu neljäs studioalbumi.
Kappaleet

Mother Earth – 4.31
Carry On – 3.30
The Rhythm of Life – 3.41
Hunting High and Low – 4.00
Starlight – 3.41
The Gathering – 1.24
Kings & Queens – 3.48
Hero Nation – 4.55
High Enough – 5.48
Starchild – 5.11
The Eternal Flame – 4.25
The Circle of Life – 5.56
Kokoonpano

Chris Bay – laulu, kitara, kosketinsoittimet
Cédric Dupont – kitara
Ilker Ersin – basso
Nils Neumann – kosketinsoittimet
Dan Zimmermann – rummut
Arvostelut

Allmusic:
Imperiumi: 8-/10
Soundi:
Aiheesta muualla

The Circle of Life Discogsissa. (englanniksi)
Albumi The Circle of Life Encyclopaedia Metallum -sivustolla (englanniksi)
Pick-up-tela

| --- | --- |
:  Määritelmä: paperi-, kartonki- tai selluloosakoneen tela, joka poimii paperi-, kartonki- tai selluloosaradan viiraosalta puristinosalle 
: Wikipediassa ei tällä hetkellä ole varsinaista artikkelia aiheesta Pick-up-tela. Katso pick-up-tela Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Pichilemun maanjäristys 2010

| Pichilemun maanjäristys 2010 |
| --- | --- |

Päivämäärä:  11. maaliskuuta 2010
Magnitudi:  6,9 (Mw)
Syvyys:  11
Episentrumin sijainti:  Pichilemu, Región de O'Higgins
Maat, joihin vaikutukset ulottuivat:  Chile Pichilemu  Santa Cruz (Chile)  Valparaíso
Henkilövahingot:  2 kuolluta
Pichilemun maanjäristys tapahtui 11. maaliskuuta 2010 aamuyöllä kello 11.39 (14:39 UTC) Chilen Región de O'Higginsella. Se oli voimakkuudeltaan 6,9 momenttimagnitudia.
Polaris (jäänmurtaja)

| Polaris |
| --- | --- |

Tyyppi:  Jäänmurtaja
Rakennustelakka:  Arctech Helsinki Shipyard
Luovutettu:  2016
Tekniset tiedot
Pituus:  110 m
Leveys:  24 m
Syväys:  8 m
Uppouma:  10 961 t
Bruttovetoisuus:  9 300 brt
Koneisto:  Wärtsilä 2 × 6 000 kW, 2 × 4 500 kW, 1 × 1 280 kW
Akseliteho:  2 × 6 500 kW (perä), 1 × 6 000 kW (keula) MW
Nopeus:  17 kn
Miehistö:  16
Polaris on 2016 valmistunut suomalainen jäänmurtaja. Sitä operoi Suomen valtion omistama Arctia.
Aluksen rakentaja on Arctech Helsinki Shipyard ja se on telakan mukaan maailman ensimmäinen jäänmurtaja, joka voi käyttää polttoaineenaan vähärikkisen dieselin lisäksi nesteytettyä maakaasua.
Aluksen ovat suunnitelleet yhteistyössä suomalaiset jäänmurtajiin erikoistuneet suunnittelutoimistot Aker Arctic Technology ja ILS.
Aiheesta muualla

Vahva ja ketterä. Suomen uusin jäänmurtaja on vakuuttanut miehistönsä  13.2.2017. Yle.fi. Viitattu 14.2.2017.
Suomen jäänmurtajat
| --- | --- |
Dieselsähköiset:   Sisu  Voima  Karhu  Murtaja  Sampo  Tarmo  Varma  Apu  Urho  Sisu  Otso  Kontio  Fennica  Nordica  Botnica  Polaris 
Höyrymurtajat:   Murtaja  Sampo  Apu  Tarmo  Wäinämöinen  Ilmarinen  Voima  Jääkarhu  Suursaari 
Nykyisin Suomen valtion käytössä olevat jäänmurtajat lihavoituna
Polari (kielitiede)

| Polari |
| --- | --- |
 Jerseylla sijaitseva Bona Togs -vaatekauppa, joka oli toiminnassa vuosina 1967-2008
Muu nimi:  Palari, palare, parlaree
Tiedot
Alue:   Yhdistynyt kuningaskunta  Irlanti
Puhujia:  0
Kirjaimisto:  latinalaiset aakkoset
Kielitieteellinen luokitus
Kielikunta:  luokittelematon
ISO 639-3:  pld
 Ohje 
Polari oli kielivariantti tai salakieli (eli kryptolekti), jota käyttivät homoseksuaalit miehet Isossa-Britanniassa ja Irlannissa. Kieli lasketaan tätä nykyä luokittelemattomaksi ja kuolleeksi. Vuoteen 1967 asti homoseksuaalisuus oli laitonta Englannissa ja Walesissa. Seksuaalivähemmistöihin kuuluvat käyttivät polaria salatakseen suuntautumisensa.
Polarin uskotaan saaneen alkunsa viktoriaanisella kaudella. Kielen kulta-aika ajoittui 1930–1970-lukujen välille ja puhujat keskittyivät Lontooseen. 1950- ja 1960-luvuilla polarin popularisoi brittiläinen koomikko Kenneth Williams käytti kieltä radio- ja TV-ohjelmissaan, joita seurasi noin 20 milj. ihmistä. Kun homoseksuaalisuus dekriminalisoitiin 1960-luvulla, alkoi polarin käyttö taantua, sillä ihmisillä ei ollut enää halua tai tarvetta ilmaista seksuaalista suuntautumistaan erillisellä kielivariantilla.
Vuonna 2017 Cambridgessa pidettiin jumalanpalvelus polariksi. Valmistuneiden pappien sijaan jumalanpalveluksen pitivät teologian opiskelijat, mikä aiheutti kohun, jota Englannin kirkko joutui myöhemmin pahoittelemaan. Raamattu on käännetty polariksi. Kieltä kirjoitetaan latinalaisin aakkosin.
Sanasto

| Polari | Suomi |
| --- | --- |
ajax: lähellä
bona: hyvä
chicken: nuori mies
charpering omi/ sharpy: poliisi
dish: hyvännäköinen mies
fantabulosa: mahtava
feele: lapsi
gelt: raha
jarry/ mangarie: ruoka
onk: nenä
palare pipe: puhelin
trade: seksi
vada/ varda: nähdä
hoofer: tanssija
polone: nainen
slap: meikki
Lähde:
Tonight (Saara Aallon & Teemu Roivaisen albumi)

| Tonight Saara Aalto  & Teemu Roivainen |
| --- | --- | --- |

Studioalbumin tiedot
 Julkaistu: 8. huhtikuuta 2015
 Kesto: 46.15
 Levy-yhtiö: Yume Records
Saara Aallon & Teemu Roivaisen muut julkaisut
|   | Tonight 2015 |   |
Tongiht on Saara Aallon & Teemu Roivaisen duettoalbumi, joka julkaistiin 8. huhtikuuta 2015.
Kappaleet

The Prayer – 4.27
Come What May – 4.15
Jos taivas putoaa – 5.03
Con Te Partiro – 4.13
Päivän loppua ei näy – 3.57
Wuthering Heights – 4.00
Tonight – 2.39
Think of Me – 3.19
Have I Told You Lately – 5.11
You Raise Me Up – 4.11
Je Suis Malade – 4.55
Arvostelut

Helsingin Sanomat:
The Mummy (vuoden 2017 elokuva)

| The Mummy |
| --- | --- |

Ohjaaja:  Alex Kurtzman
Käsikirjoittaja:   David Koepp  Christopher McQuarrie  Dylan Kussman 
Tarina:   Jon Spaihts  Alex Kurtzman  Jenny Lumet 
Tuottaja:   Alex Kurtzman  Chris Morgan  Sean Daniel  Sarah Bradshaw 
Säveltäjä:  Brian Tyler
Kuvaaja:  Ben Seresin
Leikkaaja:   Paul Hirsch  Gina Hirsh 
Pukusuunnittelija:  Penny Rose
Pääosat:   Tom Cruise  Annabelle Wallis  Sofia Boutella  Jake Johnson  Courtney B. Vance  Russell Crowe 
Valmistustiedot
Valmistusmaa:   Yhdysvallat
Tuotantoyhtiö:   Universal Pictures  K/O Paper Products  Sean Daniel Company 
Levittäjä:  Universal Studios UIP-Dunafilm
Ensi-ilta:   2017-05-2222. toukokuuta 2017 (Sydney)  2017-06-099. kesäkuuta 2017 (Yhdysvallat ja Suomi)  
Kesto:  107 min
Alkuperäiskieli:  englanti
Budjetti:  125 milj. dollaria
Tuotto:  407 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Mummy on vuonna 2017 ensi-iltansa saanut kauhu- ja toimintaelokuva, jonka on ohjannut Alex Kurtzman ja käsikirjoittaneet David Koepp, Christopher McQuarrie ja Dylan Kussman. Se on Muumio-elokuvien uudelleenkäynnistys sekä Dark Universe -elokuvasarjan ensimmäinen osa. Sen pääosissa näyttelevät Tom Cruise, Annabelle Wallis, Sofia Boutella, Jake Johnson, Courtney B. Vance ja Russell Crowe. Elokuva sai maailmanensi-iltansa Sydneyn State Theatressa 22. toukokuuta 2017. Elokuvateattereihin se ilmestyi Yhdysvalloissa ja Suomessa 9. kesäkuuta 2017.
Näyttelijät

| 0 | 1 | 2 |
| --- | --- | --- |
|  Tom Cruise  | … |  kersantti Nick Morton   |
|  Annabelle Wallis  | … |  Jennifer ”Jenny” Halsey   |
|  Sofia Boutella  | … |  prinsessa Ahmanet / Muumio   |
|  Jake Johnson  | … |  alikersantti Chris Vail   |
|  Courtney B. Vance  | … |  eversti Greenway   |
|  Russell Crowe  | … |  Henry Jekyll / Edward Hyde   |
|  Marwan Kenzari  | … |  Malik   |
|  Javier Botet  | … |  Seth   |
|  Selva Rasalingam  | … |  kuningas Menehptre   |
Tuotanto

Universal Pictures julkisti vuonna 2012 suunnitelmansa moderniin aikaan sijoittuvan Muumio-elokuvan toteuttamiseksi. Ensimmäisenä ohjaajana projektiin kiinnitettiin Len Wiseman, joka kuitenkin erosi tehtävästä vuonna 2013. Myös seuraava ohjaaja, Andrés Muschietti, erosi vuonna 2014. Heinäkuussa 2014 ilmoitettiin, että elokuva olisi ensimmäinen osa jaettua universumia, johon kuuluvat myös uudet elokuvat Frankensteinin hirviöstä, Frankensteinin morsiamesta, Draculasta, Van Helsingistä, Ihmissudesta, Mustan laguunin hirviöstä ja Näkymättömästä miehestä. Tom Cruise neuvotteli marraskuussa 2015 pääosan esittämisestä, ja saman vuoden joulukuussa Sofia Boutellan osallistui neuvotteluihin muumion roolista. Kurtzman valitsi Boutellan nähtyään tämän roolisuorituksen elokuvassa Kingsman: Salainen palvelu. Muut elokuvan näyttelijät julkistettiin maaliskuun ja toukokuun välillä, ja Russell Crowe liittyi näyttelijäkaartiin toukokuussa. Kuvaukset alkoivat Oxfordissa 3. huhtikuuta 2016. Elokuvaa kuvattiin myös Surreyssa. Lontoon osuus kuvauksista päättyi 17. heinäkuuta 2016. Tuotanto siirtyi Namibiaan ja elokuvan kuvaukset päättyivät 13. elokuuta 2016.
Julkaisu

The Mummy sai ensi-iltansa 9. kesäkuuta 2017. Alun perin ensi-illan suunniteltiin olevan vuonna 2016. Elokuvan Lontoon ensiesitys aiottiin pitää 1. kesäkuuta, mutta Universal perui tapahtuman Manchesterin iskun vuoksi.
Aiheesta muualla

The Mummy Internet Movie Databasessa (englanniksi)
Tetritsqaron piirikunta

Tetritsqaron piirikunta (georg. თეთრიწყაროს მუნიციპალიტეტი, Tetritsqaros munitsipaliteti) on piirikunta Kvemo Kartlin hallintoalueella Georgian eteläosassa. Piirikunnassa on noin 26 200 asukasta (2007) ja sen pinta-ala on 1 174 neliökilometriä. Piirikunta rajautuu lännessä Tsalkan ja Dmanisin, etelässä Bolnisin ja Marneulin, idässä Gardabanin ja pohjoisessa Mtskhetan ja Kaspin piirikuntiin. Sen keskus on Tetritsqaron (Tetri Tsqaron) kaupunki, jonka lisäksi siellä on Manglisin kaupunkityyppinen taajama ja 78 kylää.
Tetri tsqaron alue on pääosin vuoristoa. Maasto nousee piirikunnan alueella idästä länteen 400 metristä 1 400 metrin korkeuteen. Algeti-joki virtaa piirikunnan läpi ja Khrami sen etelärajalla. Nimi Tetri tsqaro tarkoittaa ”valkoinen lähde”. Tbilsin ja Akhalkalakin välinen rautatie kulkee Tetri tsqaron kaupungin kautta.
Alueella on useita historiallisia kohteita, kuten Samšvilden linnoitus ensimmäiseltä vuosituhannelta eaa.–1700-luvulta, Gudarekhin luostari 1200-luvulta ja Pitaretin luostari 1200-luvulta.
Aiheesta muualla

Kuvia tai muita tiedostoja aiheesta Tetritsqaron piirikunta Wikimedia Commonsissa
Georgian kaupungit ja piirikunnat
Trifenyylifosfiini

| Trifenyylifosfiini |
| --- | --- |


Tunnisteet
CAS-numero:  603-35-0
PubChem CID:  11776
SMILES:   C1=CC=C(C=C1)P(C2=CC=CC=C2)C3=CC=CC=C3 
Ominaisuudet
Molekyylikaava:  C18H15P
Moolimassa:  262,27 g/mol
Sulamispiste:  80 °C 
Kiehumispiste:  377 °C
Tiheys:  1,1 g/cm3
Liukoisuus veteen:  Veteen liukenematon
Trifenyylifosfiini eli trifenyylifosfori (C18H15P) on yleisesti käytetty orgaaninen fosforiyhdiste. Ainetta käytetään laajasti orgaanisten ja organometalliyhdisteiden synteesissä. Trifenyylifosfiini kirjoitetaan yleisesti lyhennettynä muotoon PPh3 tai Ph3P. Huoneenlämpötilassa trifenyylifosfiinin on veteen liukenemattomia värittömiä kiteitä. Trifenyylifosfiini voidaan liuottaa poolittomiin liuottimiin kuten bensiiniin tai dietyylieetteriin. Trifenyylifosfiinin metallijohdannaisia käytetään usein katalyytteinä.
Reaktioita > Trifenyylifosfiinin hapettuminen

Trifenyylifosfiini reagoi hitaasti ilmassa muodostaen trifenyylifosfiinioksidia
Yksi tapa hapettaa trifenyylifosfiinia on myös sen reaktio orgaanisten peroksidien kanssa.
Reaktioita > Staudinger-reaktio

Staudinger-reaktiossa atsideista tehdään amiineja usean katalyytin avulla. Trifenyylifosfiini muodostaa atsidin kanssa fosfatsidin, jonka menettäessä typpimolekyyli syntyy iminofosforaani. Iminofosforaaniin lisättäessä vettä se  hajoaa muodostaen amiinin.
Reaktioita > Appel-reaktio

Appel-reaktiossa trifenyylifosfiini hapettuu ensin trifenyylifosfiinioksidiksi, joka katalysoi alkoholin reaktiota alkyylihalidiksi yleensä bromidiksi tai kloridiksi.
Turvallisuus

Trifenyylifosfiini ärsyttää hengitysteitä ja silmiä. Aine on palavaa ja voi muodostaa myrkyllisiä palokaasuja kuten fosfiinia sekä fosforin oksideja.
Polaria

Polarian päärakennus.
Polaria on Tromssassa Norjassa sijaitseva, maailman pohjoisin akvaario. Toisin kuin Bergenissä sijaitseva tieteelliseen käyttöön tarkoitettu akvaario, toukokuussa 1998 avattu Polaria on suunniteltu erityisesti lapsille suunnattuja opetusnäyttelyitä varten.
Useimmat Polarian näyttelyistä käsittelevät pohjoisella Jäämerellä sijaitsevan Huippuvuorten saariston vedenalaista lajistoa. Akvaariossa on viiden näytön laajuinen panoraamaelokuva, arktinen napatutkimuslaitteistoa esittelevä kävelyreitti, täytettyjä eläimiä, simuloitua routamaata, useita altaita joissa esitellään paikallista merieläimistöä, avoimia akvaarioita joissa esitellään rantaeliöitä, sekä lapsi- ja vauvaystävällisiä näyttelyitä. Akvaarion keskipisteenä on avoin hyljeallas, jonka asukkaat ovat koulutettuja ja esiintyvät yleisölle. Hyljealtaan sivuilla on katseluaukkoja ja sen pohjalla kulkee läpinäkyvä vedenalainen tunneli.
Rakennuksen ulkonäkö muistuttaa arktisen merenkäynnin rannalle paiskaamia jäälauttoja, ja toistaa sataman toisella puolen sijaitsevan Jäämerenkatedraalin linjoja.
Polstjerna, eräs kuuluisimmista norjalaisista hylkeenpyyntialuksista, on museoitu erilliseen rakennukseen vajaan sadan metrin päähän akvaariosta. Laivamuseon pääsylippuja voi ostaa Polariasta.
Aiheesta muualla

Kuvia tai muita tiedostoja aiheesta Polaria Wikimedia Commonsissa
Polaria.no
Poldark (vuoden 1975 sarja)

| Poldark |
| --- | --- |
Tyyli:  historiallinen draama
Kestoaika:  50 minuuttia
Luoja(t):  Perustuu Winston Grahamin kirjasarjaan
Pääosissa:   Robin Ellis  Angharad Rees  Jill Townsend  Paul Curran  Ralph Bates  Mary Wimbush  Judy Geeson 
Alkuperämaa:   Iso-Britannia
Alkuperäiskieli:  englanti
Verkko:  BBC1
Esitetty:  5. lokakuuta 1975 – 4. joulukuuta 1977
Tuotantokausia:  2
Jaksoja:  29
Tuotanto
Tuottaja(t):   Morris Barry  Anthony Coburn 
Ohjaaja(t):   Christopher Barry  Paul Annett  Kenneth Ives  Philip Dudley  Roger Jenkins 
Käsikirjoittaja(t):   Paul Wheeler  Jack Russell  Jack Pulman  Alexander Baron  John Wiles 
Aiheesta muualla
IMDb
Poldark on vuosina 1975–1977 esitetty alkuperäinen televisiosarja Winston Grahamin Poldark-kirjasarjasta. Pääosaa, kapteeni Ross Poldarkia esittää Robin Ellis. Poldark perustuu kirjasarjan seitsemään ensimmäiseen romaaniin; ensimmäisen tuotantokausi perustuu neljään ensimmäiseen romaaniin ja toinen tuotantokausi kolmeen seuraavaan romaaniin. Sarja on yksi Ison-Britannian kaikkien aikojen suosituimmista ja menestyneimmistä televisiosarjoista. Poldark on myyty yli 40 maahan.
Sarjaa esitettiin Isossa-Britanniassa BBC1-kanavalla. Poldarkista nähtiin Suomessa vain ensimmäinen tuotantokausi, Mainos-TV:n ohjelmistossa keväällä 1981.
Vuonna 2015 alkoi BBC Onella sarjan uusi versio Poldark, jossa pääosaa näyttelee Aidan Turner. Myös alkuperäisen 1970-luvun Poldark-sarjan pääosan esittäjä Robin Ellis nähdään 2010-luvun sarjassa tohtori Halsen roolissa.
Rooleissa

| 0 | 1 | 2 |
| --- | --- | --- |
|  Robin Ellis  | … |  Ross Poldark   |
|  Angharad Rees  | … |  Demelza Poldark   |
|  Jill Townsend  | … |  Elizabeth Poldark   |
|  Clive Francis  | … |  Francis Poldark   |
|  Ralph Bates  | … |  George Warleggan   |
|  Richard Morant  | … |  tohtori Dwigth Enys (1. kausi)   |
|  Michael Cadman  | … |  tohtori Dwight Enys (2. kausi)   |
|  Judy Geeson  | … |  Caroline Penveven   |
|  Stefan Gates  | … |  Geoffrey Charles Poldark   |
|  Kevin McNally  | … |  Drake Carne   |
|  Jane Wyrmark  | … |  Morwenna Chynoweth   |
|  Christopher Biggins  | … |  pastori Osbourne Whitworth   |
|  Julie Dawn Cole  | … |  Rowella   |
|  Trudie Styler  | … |  Emma Tregirls   |